Nê rojanê çetinan ê Cengê Heftanînî de  Fermandara YJA-Starî ya Heftanînî Batufa Çekdar şerwananê YJA-Starî rê nameyêk nuşt ke cewherê cuya gerîlayan mojneno. Cumleya verêne nîşan dana ke hêzê Cengê Heftanînî rastîye embazîya înan a pîle yena. Vatişê verênî de Fermandara Gerîlayan Batufa Çekdar vana: ''Şima hêvîyê pîlî yê şarî yê, şarê ma yo ke mîyanê pencanê qirkerdişê faşîzmî de yo. Şima şerwanê Rayberîye yê ke wayîrê îradeyî yê.''
Fermandara YJA-Starî Batufa Çekdar mektubê xo de wina vana: ''Verî ez şima pêroyînan rê bi heskerdişî û bêrîkerdişî selam kena. Ma her wext rewşa şima meraq kenê. Dişmenî giranî danê têgêrayîşê hewayî, ganî şima hîşyar bibê. Seba xatirê Rayberîye û erjanê embazîye hêlêke zî dîsîplîn û tebdîranê xo sist mekerê, balkêş bibê. Eke ma şehîd zî bibê ganî ça de biwazê ma uca de şehîd bibê.
Şima hêvîyê pîlî yê şarî yê, şarê ma yo ke mîyanê pencanê qirkerdişê faşîzmî de yo. Şima şerwanê Rayberîye yê ke wayîrê îradeyî yê. Cengawerênê Heftanînî tarîx do nê rojan binuso. Şima her hêle de hêvîya dadîyan û bi hezeran embazanê xo hîs bikerê û bizanê ke Rayberîye şima hîs kena. Ma pêro hîs kenê ke ganî her embazêk xo sey bedelêkê artêşe bivîno.
Embazênê; nê rojan de xebat û karê girîngî pabeyê ma yê.  Ma zanenêke şima z3i wina xo amade kenê. Bizanê ke dişmenî xiret kenê ke her çî bikerê.  Çalakî û xîretê şima heta nika zaf weş bîyî. La tay hetan ra ganî baldar bibê. Ez şima rê serkewtiş wazena! Zerrî û megê ma, ruh û heskerdişê ma şima reyde yê. Kênayê rind û bêhempayî yê Cengê Heftanînî. Raşt a zî qesasê ma pîl o. Ganî sey Rayber Apo ma vajê 'Gerîlayênê rindî zerrî û mezgê xo pît bigêrê.' û şer bikerê.''
